ઘરની બહાર તો ઇસ્ત્રીબંધ કપડા પહેર્યા વગર નીકળાય જ કેમ ? એવું શા માટે ? નો જવાબ કેવળ એટલો કે ‘એ તો એમ જ હોય ને!’. આ બધી સભાનતા અને એમાંથી આપોઆપ નીપજતી કૃત્રિમતા પહેલેથી ચાલી આવતી નથી. કોઈક જમાનામાં કદાચ આપણામાં સાચી મનુષ્યતાની ટકાવારી થોડીક વધારે હતી. કદાચ આજે પણ થોડાક એવા લોકો છે જે મનુષ્યતાનો સાદ પડે તો ‘પહેરેલ લુગડે’ નીકળી પડે છે, કંઈ પણ વિચાર્યા વગર. આખી તકલીફ એ રીતે ઊભી થઈ છે કે આપણે હવે બધું સમજીવિચારીને કરીએ છીએ. કવિ બાલૂભાઈ પટેલ કહેતા: